Til kommuner og fylkesmenn, mars 2019

# **Informasjon om kompetanseportal for leger i spesialisering**

I ny spesialistutdanning for leger skal gjennomføring av spesialistutdanningen dokumenteres digitalt. Dette gjøres i en kompetanseportal. Portalløsningen som er etablert for allmennmedisin, samfunnsmedisin og arbeidsmedisin, er svært lik den som allerede har vært i bruk for LIS 1 i kommunetjenesten.

Nedenfor følger informasjon om hvordan kompetanseportalen kan tas i bruk.

**Pålogging og oppretting av brukere**

For å få tilgang til kompetanseportalen for allmennmedisin, samfunnsmedisin og arbeidsmedisin må følgende trinn følges:

1. LIS registrerer seg som ny bruker med HelseID (Min ID, Bank ID, Buypass ID, Commfides, Bank ID på mobil). Dette gjøres ved at LIS velge "HelseID/ny bruker" første gang de logger seg på portalen. Pålogging til portalen gjøres her: <https://app.liskommune.no/profile/app/#/login/10201/nb-NO>
2. LIS inviterer inn leder, veileder og supervisører i løsningen. Dette sikrer at LIS kobles sammen med de rette personene i kommunen som skal ha de ulike rollene, leder, veileder og supervisør. Det kan inviteres flere supervisører, men kun én veileder og én leder. Dersom en person har flere roller, må LIS sende en invitasjon for hver rolle.
3. Etter å ha mottatt "invitasjon" til portalen, kan leder, veileder og supervisør(er) registrere seg i portalen med egen bruker.

**Brukerstøtte**

Spørsmål om bruk av kompetanseportalen kan rettes til brukerstøtte:

Telefon 948 15 749

E-post [sb\_hbe\_liskommune@ihelse.net](mailto:sb_hbe_liskommune@ihelse.net).

Åpningstiden er mandag til fredag klokken 9 til 15.

Kompetanseportalen for allmennmedisin, samfunnsmedisin og arbeidsmedisin er en basisløsning. Ved behov vil det være mulig å anskaffe løsninger med utvidet funksjonalitet. Henvendelse om dette rettes til leverandøren Dossier Solutions.

**Databehandleravtale**

Det må inngås en databehandleravtale for bruk av kompetanseportalen. Databehandleravtalen finner du her: <https://www.liskommune.no/dba>. Kommuner som allerede har en signert databehandleravtale for LIS 1, trenger ikke signere en ny.

**Utdanningsvirksomhetens ansvar**

Leder skal tildele LIS en utdanningsplan og har ansvar for godkjenning av læringsmål. Brukerveiledning for disse oppgavene finner dere vedlagt.

Utdanningsplanen vil inneholde læringsmål for spesialiteten, samt Helsedirektoratets anbefalte læringsaktiviteter. Godkjenning av læringsmål, dokumentasjon av gjennomførte læringsaktiviteter, veiledning etc. skal gjøres fortløpende i kompetanseportalen.

**Registering som utdanningsvirksomhet**

Alle som ønsker å tilby spesialistutdanning til leger i spesialisering i allmennmedisin, samfunnsmedisin eller arbeidsmedisin må registrere seg som utdanningsvirksomhet innen 1. juni 2019. For informasjon se Helsedirektoratets nettsider: <https://helsedirektoratet.no/autorisasjon-utdanning-og-godkjenning/spesialistutdanning-og-spesialistgodkjenning/lege/ny-spesialistutdanning/utdanningsvirksomheter-for-leger-i-spesialisering#registrering-av-utdanningsvirksomheter->

**Informasjon**

Informasjon om den nye spesialistutdanningen for leger kan leses i nytt rundskriv til spesialistforskriften: <https://www.regjeringen.no/contentassets/296adc05dbee4ae1a1e015cbea31701e/rundskriv_i2-2019.pdf>

Se også Helsedirektoratets nettsider:

<https://helsedirektoratet.no/autorisasjon-utdanning-og-godkjenning/spesialistutdanning-og-spesialistgodkjenning/lege/ny-spesialistutdanning>

Lykke til med gjennomføring av ny spesialistutdanning for leger!

Vennlig hilsen

Randi Moen Forfang Maria Therese Bastiansen

avdelingsdirektør seniorrådgiver

Avdeling personell og godkjenning Avdeling personell og godkjenning

Divisjon helseøkonomi og kompetanse

Helsedirektoratet